Philip Tartaglia

Philip Tartaglia (født 11. januar 1951 i Glasgow, død 13. januar 2021 samme sted) var katolsk erkebiskop av Glasgow i Skottland. Han hadde tidligere vært biskop i Paisley bispedømme.

Liv og virke
 Bakgrunn 
Philip Tartaglia vokste opp i hjembyen Glasgow, som et av ni barn i en familie av italiensk opprinnelse, og alle var involvert i kirkelig arbeid. Han vokste opp i bydelen Dennistoun, hvor det bor relativt få katolikker, og både den italienske bakgrunnen og den katolske tilknytningen førte til at de opplevde enkelte utslag av den religiøse sekterismen i byen. Faren, som var født i Italia, men som kom til Skottland som barn, var blitt arrestert og internert i 3 1/2 år på Man under andre verdenskrig. Selv om familien identifiserte seg sterkt med italienske fotballag, overtrumfet lojaliteten til Celtic når klubben møtte italiensk lag i europeiske turneringer.

Da han som ung mann bestemte seg for å bli prest, gikk han på presteseminarene Blairs junior seminary, i dag Blairs College utenfor Aberdeen, og deretter til Scots College i Roma. Senere, etter sin prestevielse,  tok han en doktorgrad i teologi ved det pavelige universitetet Gregoriana i Roma.

 Prest
Han ble ordinert til prest av erkebiskop Thomas Joseph Winning i Glasgow 30. juni 1975. Han videreførte fra 1976 deretter sine studier i Roma, og tok teologisk doktorgrad i 1980. Fra 1978 var han viserektor for det pavelige skotske kolleg i Roma. Han arbeidet deretter både i sjelesorgen i Skottland, og innen utdannelsessystemet.  Han ble i 2004 så utnevnt til rektor for det pavelige skotske kolleg.

Biskop av Paisley
Den 13. september 2005 ble det kunngjort at pave Benedikt XVI hadde utnevnt ham til biskop i Paisley bispedømme, hvor han ble bispeviet av erkebiskop Mario Conti 20. november 2005.Catholic-hierarchy.org
Erkebiskop av Glasgow
Han etterfulgte Conti som erkebiskop i Glasgow 8. september 2012. Fra 27. februar 2013 til 21. deptember 2013 var han under den sedisvakans som oppstod etter kardinal Keith Patrick O'Briens fratreden dessuten apostolisk administrator av Saint Andrews og Edinburgh. 29. juni 2013 mottok han sitt pallium sammen med 34 andre erkebiskoper.35 erkebiskoper mottar sine pallier, katolsk.no 28. juni 2013, besøkt 7. september 2014

Han var formann for den skotske bispekonferanse fra 2012 til 2018.

 Motto 
Erkebiskop Tartaglias motto var tatt fra den latinske hymnen 'O Salutaris Hostia' av Thomas Aquinas, og er: Da Robur, Fer Auxilium ('Gi styrke, ber hjelp').

Død
Erkebiskop Tartaglia døde 13. januar 2021, i en alder av 70 år. Han hadde selv-isolert seg i sitt hjem i Glasgow etter å ha testet positiv for COVID-19 én uke før sin død.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Kardinal Gaetano de Lai (1853–1928) *1911
 Kardinal Raffaele Carlo Rossi, O.C.D. (1876–1948) *1920
 Kardinal William Godfrey (1889–1963) *1938
 Kardinal Gordon Joseph Gray (1910–1993) *1951
 Erkebiskop Mario Conti (1934–2012) *1977
 Erkebiskop Philip Tartaglia (1951-2021) *2005catholic-hierarchy.org tart, lest 14. januar 2021

 Referanser 

 Eksterne lenker 
 Omtale på erkebispedømmets nettsider
 Omtale på catholic-hierarchy.org

Kategori:Skotske katolske biskoper
Kategori:Linjen Rebiba
Kategori:Personer fra Glasgow
Kategori:Dødsfall relatert til covid-19 i Storbritannia
Kategori:Katolske biskoper ofre for covidpandemien